Siguria në shkollat amerikane
Senatorët amerikanë pranojnë se nuk është bërë sa ç’duhet për të parandaluar sulmet me armë në shkolla.
Gjatë një seance dëgjimore në Senatin amerikan për sulmin me armë të muajit të kaluar në një shkollë të Floridas, u konstatua se autoritetet kishin patur informacion të mjaftueshëm për të parandaluar vrasjen e 17 personave nga një ish-nxënës i shkollës. Ndërsa brenda ndërtesës së Kongresit zhvillohej takimi i senatorëve, nxënësit marshonin jashtë godinës për të kërkuar masa më të forta ndaj armëve dhe për sigurinë në shkollë. Mijëra studentë u mblodhën dje në Capitol Hill, ose dolën nga klasat, si pjesë e një proteste mbarëkombëtare kundër vrasjeve në masë dhe mungesës së masave të zyrtarëve për t’i ndaluar këto lloj sulmesh. Senatorja demokrate Elizabeth Warren doli për t’i përshëndetur nxënësit dhe për të thënë se pushteti i Shoqatës Kombëtare të Armëve mbi Kongresin amerikan është i tepruar. , tha Senatorja Warren. Ndërkohë, Komisioni i Senatit për Gjyqësorin mbajti një seancë dëgjimore të fokusuar tek dështimi i autoriteteve për të parandaluar vrasjet me armë. Demokratët thanë se është rritur numri i masakrave në shkolla, që kur skadoi ndalimi i armëve luftarake të sulmit. , tha Senatorja demokrate Dianne Feinstein. Republikanët fajësuan mungesën e masave paraprake. , tha Senatori republikan Marco Rubio. Babai i një prej viktimave në shkollën e Floridas tha se autoritetet lokale ishin në dijeni të problemeve mendore të sulmuesit dhe të prirjes së tij për dhunë, por ato nuk vepruan. , tha Ryan Petty, babai i një prej nxënëseve të vrara në shkollën në Florida. Një zyrtar i lartë i FBI-së tha se agjentëve u duhet të seleksionojnë informata të shumta përpara se të vendosin të veprojnë. Ai megjithatë pranoi se agjentët duhet të kishin vepruar kur ishin informuar për të dyshuarin Nicolas Cruz. , tha Nëndrejtori në detyrë i FBI-së, David Bowdich. Disa prej Senatorëve gjithashtu pranuan se nuk ka patur vullnet të mjaftueshëm politik për të kundërshtuar Shoqatën Kombëtare të Armëve dhe për të miratuar ligje më të rrepta ndaj armëve, gjë që dëshirohet nga shumë amerikanë.